open-index/open-wikipedia-markdown huggingface dataset:
Ivan Martin Jirous

**Ivan Martin Jirous** (23. syyskuuta 1944 Humpolec, Böömin ja Määrin protektoraatti, natsi-Saksa  – 10. marraskuuta 2011 Praha, Tšekki ) oli tšekkiläinen runoilija ja tšekkiläisen rockyhtyeen The Plastic People of the Universe taiteellinen johtaja ja Tšekin  maanalaisen toiminnan organsaattori kommunistihallinnon aikana. Hänet tunnetaan myös nimellä **Magor** ('puupää', johdettu luultavasti termistä "phantasmagoria", nimen keksijä on "kokeellinen" runoilija Eugen Brikcius. 

Jirous on valmistunut historioitsijaksi, mutta ei voinut työskennellä alalla kommunistihallinnon aikaisessa Tšekkoslovakiassa. Hän oli paikallisen toisinajattelijakulttuurin edustaja, ja siinä hänen merkittävin panoksensa oli työ "Parallel Polisin" eli "toisen kulttuurin" piirissä. Hän oli sitä mieltä, että itsensä ilmaiseminen taiteen kautta edistää totatilaristisen järjestelmän tuhoamista.

Jirous kuului Václav Havelin ystäväpiiriin, ja Havel mainitsee hänet useasti julkaisemissaan kirjeissään vaimolleen Olga Havloválle. Jirous oli Peruskirja 77:n allekirjoittajia.

## Lähteet

## Aiheesta muualla
* The Official Website of the Plastics  
* Ivan Martin 'Magor' Jirous awarded 2006 Jaroslav Seifert Prize (Czech Radio)
* Osobnost českého undergroundu, Magor Jirous slaví 65 let (lidové noviny)
Alfit

**Alfit** ovat germaanisen ja skandinaavisen mytologian keijukaisia. Esimerkiksi Eddassa kerrotaan valokeijukaisista (*ljósálfar*), jotka asuvat taivaassa Alfheimissa ja ovat ulkomuodoltaan aurinkoa kauniimpia, sekä tummista keijukaisista (*dökkálfar*), jotka ovat pikimustia ja asuvat maan sisässä.

## Lähteet
Askivuosi

**Askivuosi** on tapa määrittää, kuinka paljon henkilö on polttanut savukkeita. Se lasketaan kertomalla päivittäin poltettujen askien määrä tupakoinnin kestolla vuosina. Vaihtoehtoisesti voidaan kertoa poltettujen savukkeiden määrä vuosilla ja jakaa tulo kahdellakymmenellä (tupakka-askissa on 20 savuketta). Esimerkiksi yksi askivuosi merkitsee, että henkilö on polttanut askin päivässä vuoden ajan tai, että henkilö on polttanut kaksi askia päivässä puolen vuoden ajan.

Askivuosien määrä on läheisessä yhteydessä tupakoinnin riskeihin. Esimerkiksi keuhkosyövän kohdalla sairastumisriski on koholla jo kymmenen askivuoden historialla, mutta suurimmassa vaarassa ovat vähintään 30 askivuotta polttaneet.

## Lähteet

## Aiheesta muualla
* Smoking Pack Years Calculator, askivuosilaskuri
Edward Sadomba

**Edward Sadomba** (s. 31. elokuuta 1983 Harare, Zimbabwe) on zimbabwelainen jalkapalloilija. Hyökkääjänä pelaava Sadomba edustaa Sudanin pääsarjassa pelaavaa Al-Hilalia.

## Ura
Sadomba siirtyi sudanilaiseen Al-Hilalia kaudella 2009 ja on sittemmin ollut joukkueensa johtava maalintekijä. Hän teki avauskaudellaan 16 maalia 30 ottelussa ja juhli kauden päätteeksi Sudanin mestaruutta. Myös kaudella 2010 Sadomba saavutti toistamiseen Sudanin mestaruuden. Kaudella 2011 Al-Hilal eteni aina Afrikan Mestarien liigan välieriin, jossa se lopulta hävisi tunisialaiselle Espérancelle yhteismaalein 3–0. Turnauksen aikana Sadomba teki seitsemän maalia, joilla hän myös voitti Mestarien liigan maalikuninkuuden. Vuonna 2019 Sadomba teki paluun Dynamoksen -joukkueeseen.

## Maajoukkue
Sadomba on edustanut Zimbabwea vuodesta 2006 lähtien. Hän on pelannut yhteensä 13 ottelua ja tehnyt niissä yhden maalin.

## Saavutukset
*Sudanin mestaruus: 2009, 2010
*Sudanin cup: 2009
*Afrikan Mestarien liiga
**Maalikuninkuus: 2011 (7 maalia)

## Lähteet

## Aiheesta muualla
* National Football Teams
Todd Howard

**Todd Howard** (s. 25. huhtikuuta 1971 Pennsylvania) on yhdysvaltalainen videopelisuunnittelija, -ohjaaja ja -tuottaja. Hän työskentelee peliohjaajana ja tuottajana Bethesda Softworksilla, jossa hän on osallistunut *[[The Elder Scrolls]]* -videopelisarjan sekä *[[Fallout 3]]* ja *[[Fallout 4]]* -pelien luomiseen.

Vuonna 2009 yhdysvaltalainen GamePro-lehti valitsi hänet yhdeksi 20 vaikutusvaltaisimmista pelialan henkilöistä edelliseltä 20 vuodelta. Vuonna 2013 IGN valitsi hänet yhdeksi kaikkien aikojen tärkeimmistä pelintekijöistä.

## Lähteet

## Aiheesta muualla
*Todd Howard MobyGames-sivulla
*Todd Howard IMDB-sivustolla
*Todd Howard RAWG-sivustolla
Kolumbianpöllönen

**Kolumbianpöllönen** (*Megascops colombianus* aiemmin *Otus colombianus*) on pöllöihin kuuluva lintu. Sitä tavataan Kolumbiassa ja Ecuadorissa.

Sen elinpiiriä ovat subtrooppiset ja trooppiset kosteat vuoristoseudut ja laidunalueet. Sen uhkana on elinalueiden häviäminen.

## Lähteet

## Aiheesta muualla
*
Great Falls

**Great Falls** voi tarkoittaa muun muassa seuraavia:

* Great Falls, kaupunki Montanassa, Yhdysvalloissa
* Great Falls, kaupunki Etelä-Carolinassa, Yhdysvalloissa
* Great Falls, väestönlaskennallinen asuinpaikka Virginiassa, Yhdysvalloissa
4 (Beyoncén albumi)

**4** on yhdysvaltalaisen laulaja Beyoncén neljäs studioalbumi.  Albumi julkaistiin 24. kesäkuuta 2011 Parkwood Entertainmentin ja Columbia Recordsin kautta.

Albumi ylsi Suomen virallisen listan sijalle 24.

## Taustaa
Beyoncé palasi musiikin pariin vuonna 2010 pidettyään tauon kolmannen albuminsa I Am... Sasha Fiercen julkaisun ja sitä seuranneen I Am... World Tour -kiertueen jälkeen. *Year of 4* -dokumenttielokuvassa hän paljasti olleensa kiertueen ja levyn jälkeen "ylikuormittunut ja ylityöllistetty", ja käyttäneen taukonsa matkustamiseen, inspiraation keräämiseen ja lepäämiseen. Beyoncé kertoi pyrkineensä *4*:llä yhdistämään esityksiä varten kehittämänsä alter egon Sasha Fiercen ja todellisen itsensä. Levyn julkaisun aikaan se oli Knowlesin henkilökohtaisin; muun muassa kappale "Countdown" käsittelee hänen toiveitaan perheen perustamisesta.  Tauon aikana hän myös lopetti managerisuhteensa isänsä Mathew Knowlesin kanssa ja päätti julkaista seuraavan levynsä oman levy-yhtiönsä Parkwood Entertainmentin kautta. 

Levyn soundi syntyi Beyoncén tavoitteesta luoda uutta ja tuoda R&B-musiikkia takaisin radioon. *4* :llä Beyoncén pyrkimyksenä oli sekoittaa 1970- ja 1990-lukujen R&B:tä Rock 'n' Roll musiikkiin.  

Levyn ensimmäinen single Major Lazerin ”Pon de Floor” kappaletta samplaava ”Run the World (Girls)” julkaistiin huhtikuussa 2011. 

*[[4: The Remix]]* EP-levy julkaistiin 23. huhtikuuta 2012 yksinoikeudella iTunes Storen kautta. Levy sisältää kuusi remixiä albumin kappaleista.

## Kappaleet

#### 4 (Expanded Edition)

# Love on Top - 4.27
# Party (feat. André 3000) - 4.04
# Schoolin' Life - 4.52
# Countdown - 3.33
# I Miss You - 2.58
# Dance for You - 6.15
# I Care - 3.59
# Rather Die Young - 3.43
# 1+1 - 4.34
# End of Time - 3.44
# Run the World (Girls) - 3.58
# Best Thing I Never Had - 4.13
# Start Over - 3.19
# I Was Here - 3.58

## Arvostelut
* Metacritic: 73/100
* Allmusic: 
* Entertainment Weekly: B
* Pitchfork Media: 8/10
* Rolling Stone: 

## Lähteet
Wallander (televisiosarja)

**Wallander** on brittiläinen televisiosarja, joka perustuu ruotsalaisen kirjailijan Henning Mankellin romaaneihin ruotsalaisesta rikospoliisista Kurt Wallanderista. Wallanderia esittää Kenneth Branagh, joka halusi päästä rooliin, koska pitää Wallander-kirjoista.

Elokuvat on kuvattu pääasiassa Ruotsissa, Wallanderin kotikaupungissa Ystadissa. Ensimmäiset kolme jaksoa esitettiin Britanniassa BBC:n ykköskanavalla vuonna 2008. Jaksot saivat kriitikoilta positiivisen vastaanoton. Seuraavat kolme jaksoa kuvattiin kesällä ja alkusyksystä 2009 ja esitettiin Britannian televisiossa vuonna 2010.

Vuonna 2011 aloitettiin kolmen uuden elokuvan tuotanto. *Riian verikoirat* ja *Ennen routaa* perustuvat Wallander-kirjoihin, niistä on myös ruotsalaiset elokuvaversiot. Kolmas elokuva *Musta syksy* perustuu Wallander-novelliin Haudattu.

Näiden jälkeen tehtiin vielä kolme jaksoa, joista yksi perustuu kirjaan *Valkoinen leijona* ja kaksi viimeistä kirjaan *Rauhaton mies*.

## Jaksot

* 2008
** *Väärillä jäljillä* (Sidetracked)
** *Palomuuri* (Firewall)
** *Askeleen jäljessä* (One Step Behind)
* 2010
** *Kasvoton kuolema* (Faceless Killers)
** *Hymyilevä mies* (The Man Who Smiled)
** *Viides nainen* (The Fifth Woman)
* 2012
** *Musta syksy* (An Event in Autumn)
** *Riian verikoirat* (The Dogs of Riga)
** *Ennen routaa* (Before the Frost)
* 2015
** *Valkoinen naarasleijona* (The White Lioness)
** *Rakkauden oppitunti* (A Lesson in Love)
** *Rauhaton mies* (The Troubled Man)

## Näyttelijät

## Lähteet
Cee Lo Green

**Cee Lo Green** (oikealta nimeltään **Thomas DeCarlo Callaway**, s. 30. toukokuuta 1975 Atlanta, Georgia) on yhdysvaltalainen Grammy-palkittu laulaja-lauluntekijä, musiikkituottaja ja näyttelijä.

## Muusikonura

Cee-Lo aloitti muusikonuransa atlantalaisessa Goodie Mob -ryhmässä, joka kuuluu Dungeon Family -kollektiiviin. Dungeon Familyn kautta Cee-Lo on tehnyt yhteistyötä muun muassa OutKastin kanssa. 2000-luvun alussa hän julkaisi kaksi sooloalbumia. Vuodesta 2004 hän alkoi tehdä yhteistyötä Danger Mousen kanssa. Yhteistyöstä syntynyt duo Gnarls Barkley on julkaissut vuoteen 2011 mennessä kaksi albumia. Ensimmäiseltä albumilta julkaistusta Crazy-singlestä tuli suurmenestys sekä kriitikoiden että yleisön saralla. Vuonna 2010 Cee-Lo julkaisi kolmannen sooloalbuminsa, *[[The Lady Killer]]in*, jonka Fuck You! -single saavutti suursuosion: single on menestynyt kulta- tai platinalevyn arvoisesti ainakin Yhdysvalloissa, Britanniassa, Australiassa, Kanadassa, Uudessa-Seelannissa ja Tanskassa.

## Diskografia
* 
* 
* 
* 
* 
* 

## Palkinnot
* Grammy-palkinnot
** 2007: Best Urban/Alternative Performance (Crazy) (Gnarls Barkley)
** 2007: Best Alternative Music Album (St. Elsewhere) (Gnarls Barkley)
** 2011: Best Urban/Alternative Performance (Forget You)

## Lähteet
* Profiili allmusic.com:issa  
* Profiili discogs.com:issa 

## Aiheesta muualla

* Virallinen kotisivu
Perinnöllinen haimatulehdus

**Perinnöllinen haimatulehdus** on harvinainen perinnöllinen sairaus, jolle tyypillisiä ovat toistuvat akuutit haimatulehdukset. Krooninen haimatulehdus kehittyy noin puolelle potilaista. Haimatulehdukset voivat alkaa milloin tahansa, mutta tyypillisesti ensimmäinen akuutti tulehdus ilmenee elämän ensimmäisten kahden vuosikymmenen aikana.

Potilailla voi esiintyä kroonista vatsakipua, ripulia, pahoinvointia, oksentelua, aliravitsemusta ja diabetesta. Sairauteen liittyviä geneettisiä mutaatioita tunnetaan useita, mutta suurimmalla osalla (60–75 %) sairauteen liittyy PRSS1. Joillakin suvuilla, joissa perinnöllinen haimatulehdus kulkee, ei ole yhtäkään tunnettua mutaatiota, joten toistaiseksi löytämättömiä mutaatioita uskotaan esiintyvän osalla potilaista.

Perinnölliseen haimatulehdukseen liittyy kohonnut, yli 50-kertainen suhteellinen haimasyöpäriski. Haimasyöpään sairastumisen kumulatiivinen riski 70 vuoden ikään mennessä on 40 %. Keskimääräinen sairastumisikä siihen perinnöllistä haimatulehdusta sairastavilla on arviolta 57 vuotta.

## Lähteet
House of Deréon

**House of Deréon** on Beyoncé Knowlesin äidin Tina Knowlesin (o.s. Beyincé) oma vaatemerkki. House of Deréon myy laukkuja, kenkiä ja vaatteita. Beyoncé itse on ollut House of Deréonin mallina ja suunnitellut vuonna 2011 raskaana oleville naisille vaatemalliston.

## Aiheesta muualla
* Virallinen sivusto
Lohipato

**Lohipato** eli kalapato (myös **apaja**) oli yleisesti kalastuksessa käytetty pyytämismenetelmä 1700-1900-luvuille asti.

## Toimintaperiaate
Lohipato oli jokeen asennettu pyydys, joka rakennettiin puoleenväliin asti jokea tai koko joen levyiseksi. Kalapadon rakennus aloitetaan A-kirjainta muistuttavalla kuoritulla puurakenteella, joka oli valmistettu yleensä mänty- tai kuusipuusta. Rakenteessa A-kirjaimen vaakaviivaa muistuttava osa ylitti rakenteen noin yhdessä metrissä. Tämän ylittävän osan kohdalle rakennettiin kulkusilta, jota pitkin pyytäjät pystyivät liikkumaan kokiessaan pyydyksiä. Kulkusilta tehtiin laudasta tai samasta materiaalista kuin pystyrakenteet. Kun rakenteet ja kulkusillat oli asetettu jokeen, alkoi pato-osan rakennus. A-rakenteiden väliin, jotka oli asetettu jokeen noin 1–2 metrin välein, asetettiin sulkuaidat. Aita oli koottu kahden vaakapuun väliin asetetuilla pystypuilla, joiden välistä vesi pääsi läpi. Rakenne esti suurten kalojen, kuten lohien, läpipääsyn. Sulkuaitojen väliin jätettiin aukkoja, joiden kohdalle asetettiin pyyntirysiä. Niiden molemmilla sivuilla oli nostopuut, joiden avulla pyydykset koettiin nostamalla ne ylös. Lisäksi padon yläosaan asetettiin kiviä painoksi, ettei virta veisi rakennelmia mukanaan. Padosta löytyi useita muunnelmia paikkakunnan tai tekijöiden mukaan. Myös kovat virtapaikat asettivat padon rakenteelle erityisiä lisärakenteita. Virtaisimmista paikoista saatettiin jättää sulkuportit pois. Niihin asetettiin rysiä tiheämpään, ja pyydykset saatettiin käydä kokemassa veneen avulla. Veneitä varten piti rakentaa myös erityisiä puomipuita, joista veneen apumies saattoi ottaa kiinni. Pato purettiin syksyllä kevään jäidenlähdön vuoksi.

## Nykypäivä
Höyrylaivojen ja dieselmoottorin keksimisen jälkeen alkoi patoamiskalastaminen vähentyä troolikalastuksen myötä. Syynä oli muun muuassa edellisten kalastusmenetelmien tehostumisen myötä saaliin väheneminen joissa. Nykyään kalapatoja käytetään lähinnä Pohjois-Suomessa nahkiaisen sekä vähäisessä määrin myös lohen ja siian pyynnissä. Käytetyt rakenteet ovat 5–20 metriä pitkiä. Nahkiaisrysiä ja -mertoja käytetään perinteiseen tapaan, mutta lohen ja siian pyynnissä käytetään verkkoja, jotka on sijoitettu useimmiten padon päähän virran suuntaisesti. Tarkoituksena on silloin pyydystää kaloja, jotka lepäävät padon muodostamassa kosteessa. Kalojen ohjaamiseen voidaan käyttää myös aitaverkkoa, joka on sijoitettu rannan ja padon väliin. Koko joen ylittävä patoaminen on nykyisin kielletty.
Dash (yritys)

**Dash** oli Kardashianin siskosten Kourtneyn, Khloèn ja Kimin perustama muotiketju.

Kardashianit perustivat yhtiön vuonna 2006. Dashilla oli myymälöitä ainakin Los Angelesissa, Miamissa ja New Yorkissa. Yhtiön kaikki myymälät suljettiin vuonna 2018.

## Lähteet
Lohipato (täsmennyssivu)

**Lohipato** voi viitata seuraaviin paikkoihin ja asioihin:

*lohipato, kalastuksessa käytetty pyydys
*Lohipadon koulu, koulu Oulussa
*''Lohipato'', suomalainen lyhyt dokumentti, kansatieteellinen elokuva (1964)
**[[Lohipato Vallinkoskessa]]*, Aukusti Uotilan taideteos
Levykalat

**Levykalat** (Drepaneidae) on välskärikalojen lahkoon (Acanthuriformes) kuuluva kalaheimo. Heimon lajeja tavataan kaakkoisella Atlantilla ja Indopasifisella merialueella.

## Lajit ja anatomia
Levykalojen heimoon kuuluu vain yksi suku ***Drepane*** ja siinä kolme lajia: pilkkulevykala (*Drepane punctata*), *[[Drepane africana]]* ja *[[Drepane longimana]]*. Kalat kasvavat  45&ndash;50&nbsp;cm pitkiksi. Ruumis on muodoltaan hyvin korkea ja litteä. Selkä- ja peräevät ovat melko pitkät. Rintaevät ovat hyvin pitkät ja muodoltaan sirppimäiset. Levykalat voivat työntää leukojaan ulospäin niin, että suusta muodostuu putkimainen. Suomut ovat pienikoiset ja väriltään hopeanharmaat, ja osa suomuista voi olla tummempia ja muodostaa pilkkuja ja raitoja.

## Levinneisyys ja elinympäristö
Levykaloja tavataan Afrikan länsirannikolta Atlantista ja indopasifisen merialueen länsiosista. Ne elävät tyypillisesti matalissa vesissä sekä hiekka- että mutapohjaisilla alueilla että riutoilla. Ravintona ovat pienet selkärangattomat eläimet, kuten madot ja äyriäiset. Eräitä levykalalajeja kalastetaan trooleilla.
## Lähteet
Peurasuo

**Peurasuo** on Oulussa sijaitseva myöhäiskivikautinen löydös.

## Sijainti ja ajoitus

Oulun Lapinkankaalta Peurasuon alueelta on löydetty Oulun yliopiston kaivauksissa vuonna 1997 kivikautista asutusta ja esineistöä. Alue sijaitsee Metelimäestä noin 1 km pohjoiseen. Löydös ajoittuu noin vuoteen 2050 eaa., joka lasketaan ajanjaksoltaan myöhäisneoliittiseksi kivikaudeksi. Mittausten mukaan alueella sijaitsi tuolloin merenranta.

## Kuvaus löydöksestä

Kaivauksissa löytynyt esineistö koostui pääasiassa kiviveitsistä ja kaapimista. Alueelta löytyi myös siimanpaino, joka viittaa kalastukseen. Asuinrakennuksista löytyi painanteita sekä tulisijoissa käytettyjä palaneita kiviä. Asuinpainanteen mitaksi laskettiin 11 x 24 metriä. Tutkimuksessa päädyttiin oletukseen, että asumukset muistuttivat metsäsaamelaisten hirsikotaa. Katteena on todennäköisesti käytetty koivun tuohta ja eristekerroksena turvetta. Kyseiset kaivauksissa löytyneet materiaalit voivat liittyä myös lattian eristykseen. Eläinten nahkojen käytöstä katteena ei löytynyt viitteitä. Kaivauksessa löydettiin myös ihmisten ravintona käytettyjä eläinten luujäännöksiä. 

## Katso myös
*Kivikausi Suomessa

## Lähteet
American Woman

**American Woman** on alun perin kanadalaisen The Guess Who -yhtyeen kirjoittama ja esittämä kappale vuodelta 1970. Samannimisellä albumilla ilmestynyt kappale julkaistiin myös singlenä, jolloin se nousi Yhdysvaltain Billboard Hot 100 -listan kärkeen kolmen viikon ajaksi. 

Yhdysvaltalaislaulaja Lenny Kravitz julkaisi kappaleesta oman versionsa vuoden 1998 albumillaan *[[5 (Lenny Kravitzin albumi)|5]]*. The Guess Who ja Kravitz esittivät kappaleen yhdessä vuoden 2000 MuchMusic Video Awardseissa Torontossa.

## The Guess Whon versio

Kappaleen kirjoittivat yhteistyössä The Guess Whon jäsenet Randy Bachman, Burton Cummings, Garry Peterson ja Jim Kale. Kalen mukaan laulu syntyi vahingossa ja spontaanisti, kun yhtye saapui myöhässä Ontariossa järjesteyn kaksiosaisen keikkansa jälkimmäiseen osaan. Puhdistaakseen yleisössä vallitsevaa kireää ilmapiiriä, yhtye alkoi soittaa yksinkertaista riffiä, johon solisti Cummings tuli mukaan improvisoiden *American Woman, stay away from me!*. Yhtye piti lopputuloksesta. Vuonna 1969 kappale esitettiin Seattle Pop Festival -tapahtumassa 150 000 katsojan edessä. Yleisön reaktio oli positiivinen, vaikka se ei tuntenut kappaletta.

”American Woman” ilmestyi singlenä maaliskuussa 1970 B-puolenaan ”No Sugar Tonight”. Se nousi Yhdysvaltain Billboard Hot 100 -listan ykköseksi kolmen viikon ajaksi pysyen listalla kaikkiaan 15 viikkoa. Kappale ylsi kymmenen kärkeen myös Alankomaissa, Sveitsissä ja Itävallassa. Menestyksen lisäksi kappale aiheutti kiistaa, sillä sitä väitettiin niin sovinistiseksi kuin amerikkalaisvastaiseksikin. Jim Kale on kiistänyt kappaleen olevan kumpaakaan. Kun The Guess Who vuonna 1970 pääsi Valkoiseen taloon esiintymään presidentti Richard Nixonille, ”American Womania” ei soitettu sanoitustensa vuoksi.

Kappaleen albumiversion alussa on noin minuutin mittainen akustinen intro, joka lyhyemmästä singleversiosta on leikattu pois.

Kitaristi Randy Bachman on kertonut, että kappaleen kitarasoundi syntyi, kun hän ylikuormitti esivahvistimen samalla, kun normaali äänenvoimakkuus oli laskettu hiljaiselle. Tämä luo tavallista ”likaisemman”, ja hieman sellomaisen äänimaailman. Bachman erosi yhtyeestä pian singlen julkaisun jälkeen, koska hänen uskonnollinen vakaumuksensa oli ristiriidassa yhtyeen elämäntyylin kanssa. Bachmanin eron myötä The Guess Who ei päässyt Yhdysvaltain-kiertueelle silloin, kun se olisi ollut erityisen kannattavaa. Tämän myötä yhtye menetti merkittävät tulot.

Myöhemmin alkuperäistä The Guess Whon versiota ”American Womanista” on muun muassa käytetty elokuvissa *[[Sähköputkimies]]* ja *[[American Beauty]]* sekä lukuisissa televisiomainoksissa.

### Listasijoitukset

### Kappaleet singlellä
**A-puoli**
#
**B-puoli**
#

## Lähteet
Krytroni

**Krytroni** on kylmäkatodinen kaasutäytteinen elektroniputki. Sitä käytetään sovelluksissa joissa tarvitaan erittäin nopeita kytkentäaikoja, kuten esimerkiksi ydinaseissa. Krytroni on jokseenkin samankaltainen tyratronin kanssa, ja se on eräs EG&G -yhtiön ensimmäisiä keksintöjä. Krytronia, jossa käytetään täytekaasun sijasta tyhjiötä, kutsutaan sprytroniksi. Sitä käytetään sovelluksissa, joissa runsas ionisoiva säteily saattaisi aiheuttaa krytronin laukeamisen itsestään.

## Rakenne

Krytronia ohjataan muiden tyypillisten elektroniputkien hehkutuksesta poiketen kipinäpurkauksella, jolloin se pystyy käsittelemään useita kilovoltteja ja useiden kiloampeerien virtapiikkejä. Krytroni kehitettiin alun perin ohjattavasta kipinäväliputkesta ja tyratronista.

Krytroneiden sisältämä kaasu on joko vetyä, jalokaasua (yleensä kryptonia) tai niin sanottua Penning-kaasua (esimerkiksi kryptonin ja neonin sekoitus).

## Ohjaus

Krytronissa on neljä elektrodia. Kaksi niistä ovat elektroniputkille tyypilliset anodi ja katodi. Putkessa on myös niin sanottu herkistyselektrodi () sijoitettuna katodin lähelle. Herkistyselektrodiin johdetaan matala positiivinen jännite, joka johtaa kaasun ionisoitumiseen katodilla. Anodille johdetaan suurjännite, mutta putki alkaa johtaa vasta kun hilalle johdetaan positiivinen jännitepulssi. Sytyttyään krytroni pystyy johtamaan suuren määrän sähköenergiaa.

Ohjaushila on yleensä kääritty anodin päälle, lukuun ottamatta pientä aukkoa hilan päällä.

Joskus herkistyselektrodi voidaan korvata hyvin pienellä määrällä radioaktiivista materiaalia (yleensä alle 5 mikrocurieta nikkeli-63:a) joka emittoi beetahiukkasia ja näin auttaa putkea ionisoitumaan. Määrä on niin pieni ettei sillä ole haitallisia säteilyvaikutuksia.

## Käyttö ydinaseissa

Krytronia voidaan käyttää nopeutensa takia imploosioperiaatteisten ydinaseiden laukaisimissa, joten tiettyjen krytronimallien tuotanto ja vienti on tarkasti säädeltyä. Krytronit joiden huippuanodijännitteen nimellisarvo on 2,5 kV tai enemmän, ja huippuanodivirran nimellisarvo on 100&nbsp;A tai enemmän ja anodin viiveaika on 10&nbsp;μs tai alle, ovat erityisen sopivia ydinasekäyttöön ja siksi kuuluvat EU:n luetteloon kaksikäyttötuotteiden valvonnasta.

## Lähteet
Mistwalker

**Mistwalker Corporation** () on japanilainen videopelistudio, jonka perusti Hironobu Sakaguchi (suositun Final Fantasy -pelisarjan luoja) vuonna 2004, Microsoftin rahallisella tuella. Logolle ja nimelle haettiin tavaramerkki vuonna 2001. Yhtiön kotipaikka on Honolulu, Havaiji. Mistwalker on Red Entertainmentin ja Armor Projectin tapaan yhteistyökehittäjä, joka ulkoistaa kehitystyön muille yhtiölle (mm. Artoon ja feelplus), keskittyen yksinomaan tarinaan, musiikkiin ja kehitysprosessin yleiseen valvontaan pelinkehityksessä. Nobuo Uematsu, joka tunnetaan työstään Final Fantasy -pelisarjan parissa, on säveltänyt musiikin kaikkiin (paitsi yhteen) Mistwalkerin peliin.

Sakaguchi on studion presidentti ja Kensuke Tanaka, PlayOnline-palvelun tuottaja, on varapresidentti.  

## Julkaistut pelit
### [[Nintendo DS]]
***' (2007) kehitetty [[Racjin]]in kanssa
*''[[Blue Dragon Plus]]'' (2008) kehitetty [[Brownie Brown]]in ja [[feelplus]]in kanssa
***' (2008) kehitetty Artoonin kanssa
**[[Blue Dragon: Awakened Shadow]]* (2009/2010) kehitetty tri-Crescendon ja Bird Studion kanssa

### [[Xbox 360]]
**[[Blue Dragon]]* (2006) kehitetty Artoonin kanssa
**[[Lost Odyssey]]* (2007) kehitetty feelplusin kanssa

### [[iPhone]]
* Nimeämätön projekti 

### [[Wii]]
**[[The Last Story]]* (2011) kehitetty AQ Interactiven kanssa

## Peruutetut pelit
### Xbox 360
**Cry On* (oli kehityksessä Cavian kanssa)

## Lähteet

## Aiheesta muualla
* Profiili MobyGamesissä 
*Virallinen nettisivu
Alex Arnold

**Alex Arnold** (s. 1992) on brittiläinen näyttelijä. Hän on tullut tunnetuksi *[[Skins – liekeissä]]* -televisiosarjasta, jossa hän esittää metallimusiikkia kuuntelevaa keskiluokkaista nuorta Richard ”Rich” Hardbeckia. Arnold on esiintynyt myös Cloud Control -yhtyeen videossa nimeltä ”Dead Cloud”.

## Aiheesta muualla
*
Laya Lewis

**Laya Lewis** (s. 1992) on ''Skins – liekeissä'' -televisiosarjasta tunnetuksi tullut näyttelijä. Hän näytteli sarjassa Liviä. Lewis asuu Bristolissa.

## Aiheesta muualla
*
Sebastian de Souza

**Sebastian de Souza** (s. 19. huhtikuuta 1992) on englantilainen näyttelijä. Hänet tunnetaan roolistaan Matty Levanina televisiosarjassa *[[Skins – liekeissä]]*. Hän aloitti näyttelemisen 11-vuotiaana teatterissa. Hän on esiintynyt myös Alfonso Aragonialaisen roolissa televisiosarjassa *[[Borgiat, maan ja taivaan valtiaat]]*.

## Aiheesta muualla
*
Pekka Ihalmo

**Pekka Ihalmo** on helsinkiläinen filosofian tohtori ja yhteiskuntasuhdejohtaja, joka on toiminut aiemmin myös tutkijana Helsingin yliopistossa ja Folkhälsanin tutkimuskeskuksessa. Hän on julkaissut munuaissairauksien mekanismeihin  ja biologisiin lääkkeisiin liittyviä tieteellisiä artikkeleita. Nykyisin hän työskentelee lääketeollisuudessa .

## Työura
Ihalmo on toiminut pitkään johtajana kansainvälisessä lääketeollisuudessa. Hän on aktiivisesti kirjoittanut ja puhunut terveysalan kysyntä- ja käyttäjälähtöisen innovaatiopolitiikan merkityksestä Suomessa, ja hänen kirjoituksissaan korostuu tarve uudistaa terveysalan kasvustrategioita, vahvistaa tutkimus-, kehitys- ja innovaatioympäristöjä sekä madaltaa esteitä innovatiivisten hoitojen käyttöönotolle julkisessa terveydenhuollossa. Hän on esimerkiksi vaatinut terveysalan kansallisen kasvustrategian päivittämistä, joka tukee kysyntä- ja käyttäjälähtöisiä ratkaisuja ja investointeja vuoteen 2030 asti, ja tuonut esiin, että innovatiivisuus toteutuu vain, jos innovaatiot myös saadaan käyttöön terveydenhuollossa.

## Tieteellinen tuotanto
**Pekka Ihalmo** on erikoistunut munuaissairauksien molekylaaritutkimukseen, erityisesti podosyyttien ja glomerulaarisen suodatusesteen mekanismeihin diabeteksessa ja perinnöllisissä nefrooseissa. Hän on osallistunut useisiin tutkimuksiin, joissa on selvitetty slit diaphragm -proteiineja, kuten nrfriiniä ja  filtriiniä, sekä niiden geneettisiä variantteja ja vaikutuksia diabeettisen nefropatian kehittymisessä.

Ihalmo on ollut mukana tutkimuksissa, joissa on havaittu muun muassa CD2AP-geenin variaatioiden yhteys loppuvaiheen munuaissairauteen tyypin 1 diabeteksessa, sekä INPPL1-geenin yhteys metaboliseen oireyhtymään miehillä. Hän on tutkinut myös MIF-reseptori CD74:n roolia podosyyttivauriossa diabeettisessa nefropatiassa, sekä ORP3-proteiinin merkitystä solujen kiinnittymisessä ja sytoskeletonin säätelyssä.

Hän on tehnyt laajoja geneettisiä analyyseja slit diaphragm -proteiineihin liittyen, mukaan lukien ACTN4, NPHS2, KIRREL ja LRRC7, arvioiden niiden yhteyttä diabeettiseen nefropatiaan suomalaisessa väestössä. Lisäksi hän on tutkinut filtrinin (NEPH3/KIRREL2) ilmentymistä glomerulaarisissa sairauksissa ja nephrinin antisense-transkription merkitystä geenin ilmentymisen säätelyssä. Hän on myös kuvannut uuden nephrinin kaltaisen proteiinin, filtrinin, rakenteen ja ilmentymisen merkityksen glomerulaarisen suodatusesteen toiminnalle.

## Lähteet
Winnie the Pooh’s Rumbly Tumbly Adventure

**Winnie the Pooh’s Rumbly Tumbly Adventure** on Nalle Puhin seikkailuihin perustuva vuonna 2005 julkaistu toimintaseikkailupeli. Pelin on kehittänyt Phoenix Studio ja sen julkaisi Ubisoft.

## Pelaaminen

Pelin Tarinatilassa pelaajan täytyy auttaa Nalle Puhia läpäisemään 5 erilaista menneisyyden asioiden muistelemiseen perustuvaa episodia. Jokaisessa episodissa käytävissä olevat puolen hehtaarin metsän paikat on jaoteltu eri alueisiin joista tosin kaikissa ei ole kaikkia paikkoja tutkittavissa. Ympäri pelimaailman alueita on piilotettu lukuisiin puun kantoihin, kärryihin, kiviin tai muihin esineisiin hunajapurkkeja joita tarvitaan silloin tällöin vastaan tuleviin mehiläisparviin joille pitää antaa tietty määrä hunajapurkkeja ennen kuin pelaaja voi tutkia paikkaa tai esinettä joka sijaitsee mehiläisparven takana. Pelissä tulee myös aika-ajoin vastaan haasteita joissa täytyy saada ilmapallo poksautettua ennen kuin Nalle Puhia haasteessa jahtaavat möhköfantit tai näädät saavat hänet kiinni. Pelissä päästään ohjaamaan myös muutamilla muilla tutuilla Nalle Puh-hahmoilla joista ensimmäinen on Ihaa, Ihaan pelaamisosuuksissa pelaajan täytyy ratsastaa Ihaalla ja saada pyydystetyksi lukuisia eliöitä kuten ensimmäisessä episodissa täytyy kerätä perhosia, toinen kohdattava hahmo on Nasu jolla täytyy hoidella kaikki möhköfantit ja näädät pelottelemalla kaikista vastaantulevista alueista ennen kuin hän voi siirtyä seuraavaan alueeseen ja kolmas ja viimeinen kohdattava hahmo on Tikru jolla pelatessa pelaajan täytyy vältellä aika-ajoin vastaan tulevia möhköfantteja ja näätiä sillain että Tikru ei livahda ollenkaan niiden näkökenttään, sillä muuten ne lähtevät Tikrun perään ja saavat hänet kiinni. Peli sisältää myös Junior moodin jossa aivan nuoret pelaajat voivat harjoitella kaikilla pelattavilla hahmoilla pelaamista tietyissä alueissa. Peli sisältää myös minipelitilan jossa pelaaja voi pelata erilaisia minipelejä joita hän saa avatuksi pelaamalla Tarinatilan episodeja läpi, minipeleihin luokittuu mm. peli jossa täytyy saada kävelevä Hunajapurkki kiinni tietyssä ajassa ja peli jossa täytyy kerätä tietty määrä keksejä samalla kun pelaaja välttelee häntä jahtaavia mähköfantteja tai näätiä, Minipelitilassa pystyy pelaamaan tarinatilassa pelattavina olevien hahmojen lisäksi myös Ruulla.

## Vastaanotto

Peli sai pääosin keskinkertaisia arvosteluja, sillä mm.IGN antoi pelille arvosanaksi 5.5/10 sanoen olevansa tyytyväinen sen tarjonnasta, mutta se kritisoi vastineeksi sitä kun se ei ollut niin hauska pelattavuudeltaan kuin edeltäjä. Jeuxvideo taas antoi pelille arvosanaksi 6.0/10.

## Lähteet
Dvorištši

**Dvorištši** () on maalaiskunta ja sen keskuskylä Novgorodin alueen Hvoinajan piirissä Venäjällä. Kunnan pinta-ala on 314 neliökilometriä. Kylässä on yli 200 ja kunnassa päälle 500 asukasta (vuonna 2010).

## Maantiede
Dvorištšin kunta sijaitsee Valdain ylängön koillisosassa. Se rajoittuu lännessä Hvoinajan piirin Borovskojen, luoteessa Hvoinajan, pohjoisessa Mintsyn ja idässä Kabožan kuntiin sekä etelässä Mošenskojen piiriin. Pinta-alasta suurin osa on metsää. Seudulla on useita järviä, joista suurimmat ovat Igor, Sokolnik ja Polobža. Hyötykaivannaisia ovat hiekka, sora, kalkkikivi ja turve. Kunnan alueella sijaitsee Igorevskije mhin rauhoitusalue.

Keskuskylän lisäksi kuntaan kuuluu Kušaveran rautatieasema sekä 15 kylää: Belkovo, Fedejevo, Gaino, Jamskoje, Kuntsovo, Kušavera, Niva, Ostrov, Polobža, Ronino, Šesternja, Stjopanovo, Štšiptsovo, Šuino ja Terebut.

## Liikenne, talous ja palvelut
Kunnan läpi kulkee Pietarin ja Moskovan välinen sivurata. Kušaveran asemalla pysähtyy Pietarin ja Pestovon välinen kaukojuna sekä Hvoinajan, Budogoštšin ja Podborovjen väliset paikallisjunat. Dvorištšista on linja-autoyhteys Kušaveran kautta Hvoinajaan.

Seudun pääelinkeino on maatalous. Kunnassa toimii kaksi maidon ja lihan tuotantoon erikoistunutta maatalousyritystä. Lisäksi on henkilökohtaisia aputalouksia.

Dvorištšissa on lastentarha, kulttuuritalo, kirjasto, ensiapuasema ja kaksi kauppaa, Kušaveran asemalla kulttuuritalo, kirjasto ja kauppa. Nähtävyyksiin kuuluvat muinaiset asuin- ja hautapaikat, uhrikivi, 1800-luvulla rakennettu Kušaveran kirkko ja toisen maailmansodan aikainen sotilashautausmaa.

## Lähteet

## Aiheesta muualla
* Dvorištšin kunnan sivusto
Jubileinyi (Novgorodin alue)

**Jubileinyi** () on taajama ja maalaiskunta Novgorodin alueen Hvoinajan piirissä Venäjällä. Se sijaitsee Kobožajoen varrella neljä kilometriä Kabožan rautatieasemalta luoteeseen. Asukkaita on 1&nbsp;700 henkeä (vuonna 2011).

Jubileinyin kunnan pinta-ala on 1,6 neliökilometriä. Sitä ympäröi joka puolelta Kabožan kunta. Jubileinyin taajama on kunnan ainoa asutuskeskus.

Taajama on perustettu vuonna 1967 turvetuotantoalueen keskukseksi. Se on saanut nimensä lokakuun vallankumouksen 50-vuotisjuhlan kunniaksi. Vuonna 1971 muodostettiin Sosnovskin kyläneuvostoalue, josta vuonna 2005 tuli Jubileinyin maalaiskunta.

Jubileinyissa toimii turvetuotantoyritys, rakennusyritys ja kaksi puunjalostuslaitosta. Asukkaat harjoittavat myös palveluammatteja ja maataloutta. Julkisiin palveluihin kuuluvat lastentarha, keskikoulu, lastenkoti, kulttuuritalo, kirjasto ja poliklinikka. Jubileinyista on linja-autoyhteys Kabožaan.

## Lähteet

## Aiheesta muualla
* Jubileinyin kunnan sivusto
Harpala

**Harpala** () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee Lempaalan harjuilla neljä kilometriä Kuivaisista koilliseen. Kylässä on 3&nbsp;600 asukasta (vuonna 2010).

Harpalan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1800-luvun puolivälissä sen asukkaat olivat ortodoksisia inkerikkoja. Harpalan kartanon yhteydessä toimi Pietarin löytölastenhuoneen sairaala ja rautasulattamo. Vuonna 1838 rakennettiin kivinen tsasouna. Myöhemmin seudulla oli useampia kartanoita. 

Vuoden 1926 väestönlaskennan mukaan Harpalan sairaalan ja sovhoosin yhteydessä asui 19 venäläistä ja 16 inkerinsuomalaista. Samana vuonna perustettiin Harpalan suomalainen kyläneuvosto, johon kuului 516 venäläistä, 360 suomalaista ja 21 muiden kansallisuuksien edustajaa. Vuonna 1935 paikkakunnalle alettiin rakentaa puna-armeijan varuskuntaa. Vuosikymmenen lopussa seudun suomalaisväestö karkotettiin muualle Neuvostoliittoon.

Nykyään Harpala on Kuivaisin kunnan suurin asutuskeskus. Se koostuu viisi- ja kolmikerroksisista asuintaloista. Kylän pohjoispuolella sijaitsee varuskunta-alue.

Kylästä on linja-autoyhteydet Gruzinon rautatieasemalle, Devjatkinon metroasemalle ja Seuloskoihin. Palveluihin kuuluvat lastentarha, koulu, poliklinikka ja posti. Mikittalaan johtavan tien risteyksessä on toisen maailmansodan aikainen sotilashautausmaa ja muistomerkki.

## Lähteet
Great Falls (Montana)

**Great Falls** on kaupunki Montanan osavaltiossa, Yhdysvalloissa. Kaupunki kuuluu Cascaden piirikuntaan ja on sen hallintokaupunki. Great Falls on Montanan kolmanneksi suurin kaupunki ja vuonna 2000 siellä oli 56&nbsp;690 asukasta. Asutusta Great Fallsin kaupungin alueelle alkoi saapua vuonna 1883 ja rautatieyhteyden se sai 1887.

## Lähteet

## Aiheesta muualla

* Great Fallsin kaupungin kotisivu
Big Sean

**Sean Michael Anderson** (s. 25. maaliskuuta 1988 Santa Monica, Kalifornia) eli 
**Big Sean** on yhdysvaltalainen hip hop -artisti. Hänen debyyttialbuminsa *[[Finally Famous]]* julkaistiin kesäkuussa 2011.

## Ura
Big Seanin debyyttialbumi *[[Finally Famous]]* julkaistiin Yhdysvalloissa 28. kesäkuuta 2011. Se nousi Yhdysvaltain Billboard 200 -listan kolmannelle sijalle myyden 87 000 kappaletta julkaisuviikollaan. Kanadalaisella Canadian Albums Chart -listalla sijoitus oli vasta 20. sija. Albumin ensimmäinen single "My Last" julkaistiin 1. maaliskuuta 2011. Singlellä vierailee R&B-laulaja Chris Brown ja sen on tuottanut No I.D.. Single ylsi sijalle 30 Billboard Hot 100 -listalla. Billboard Rap Songs listalla sijoitus oli puolestaan ensimmäinen sija. "My Last" myi Yhdysvalloissa myös kultaa. Albumin toinen single "Marvin & Chardonnay" julkaistiin 12. heinäkuuta 2011. Kappaleella vierailevat Kanye West ja Roscoe Dash. "Marvin & Chardonnay" oli Billboard Hot 100 -listalla vasta sijalla 32. Albumin kolmantena singlenä julkaistiin kappaleen "Dance (A$$)" remixversio, jolla vierailee Nicki Minaj. Single oli parhaimmillaan 20. sijalla Billboard Hot 100 -listalla.

## Diskografia
### Albumit
* *[[Finally Famous]]* (2011)
* *[[Hall of Fame (albumi)|Hall of Fame]]* (2013)
* *[[Dark Sky Paradise]]* (2015)
* *[[I Decided (albumi)]]* (2017)
* *[[Detroit 2]]* (2020)

### Mixtapet
* *Finally Famous Vol. 1: The Mixtape* (2008)
* *Finally Famous Vol. 2: UKNOWBIGSEAN* (2009)
* *Finally Famous Vol. 3: BIG* (2010)

### Singlet
* *What U Doin?* (2010)
* *My Last* (mukana Chris Brown, 2011)
* *I Do It* (2011)
* *Marvin & Chardonnay* (mukana Kanye West & Roscoe Dash, 2011)
* *Dance (A$$)* (mukana Nicki Minaj, 2011)
* *Mercy* (Kanye West, Big Sean, Pusha T & 2 Chainz, 2012)
* *Clique* (Big Sean, Jay-Z & Kanye West, 2012)
* *Guap* (2012)
* *Switch Up* (mukana Common, 2013)
* *Beware* (mukana Jhené Aiko & Lil Wayne, 2013)
* *Fire* (2013)
* *Ashley* (mukana Miguel, 2013)
* *10 2 10* (Remix)" (mukana Rick Ross & Travis Scott, 2014)
* *I Don't Fuck With You* (mukana E-40, 2014)
* *Blessings* (mukana Drake & Kanye West 2015)
**Single Again* (2019)
**Bezerk* (mukana Hit-Boy & A$AP Ferg, 2019)

## Yksityiselämä
Big Sean seurusteli laulajatar Ariana Granden kanssa lokakuusta 2014 huhtikuuhun 2015. 

## Lähteet

## Aiheesta muualla
* Viralliset sivut
Jääkiekko nuorten talviolympialaisissa 2012

**[[Jääkiekko|Jääkiekossa]]** kilpailtiin **[[Nuorten talviolympialaiset 2012|nuorten talviolympialaisissa 2012]]** 13.–22. tammikuuta. Varsinaisen turnauksen ohella järjestettiin jääkiekon yksilötaitokilpailut. Kisapaikkana ol Innsbruckin *Tiroler Wasserkraft Arena*.

Kussakin joukkueessa saa olla 17 urheilijaa. Poikien pitää olla vuonna 1996 syntyneitä ja tyttöjen vuonna 1994 syntyneitä.

## Turnaus

Jääkiekkoturnaus koostui poikien ja tyttöjen sarjoista, joista kumpaankin osallistui viisi joukkuetta. Kisojen järjestäjämaana Itävalta sai osallistua molempiin sarjoihin. Loput kahdeksan joukkuetta hyväksyttiin turnaukseen miesten ja naisten maajoukkueiden yhteenlaskettujen rankingpisteiden perusteella niin, että kukin maa on sai lähettää kisoihin vain yhden joukkueen. Kärkimaat saivat ensin valita (järjestyksessä Kanada, Suomi, Ruotsi, Venäjä ja USA), osallistuvatko poikien vai tyttöjen sarjaan, ja loput osallistujamaat päätyivät siihen sarjaan, jossa oli vielä tilaa.

### Pojat
* 
* 
* 
* 
* 

### Tytöt
* 
* 
* 
* 
* 

## Yksilötaitokilpailut

Yksilötaitoja miteltiin poikien ja tyttöjen sarjoissa kuudella osa-alueella:

# luistelunopeus
# laukaisutarkkuus
# luisteluketteryys
# laukaisuvoima
# syöttötarkkuus
# kiekonhallinta.

Yksilötaitokilpailuihin saivat järjestäjämaa Itävallan lisäksi lähettää edustajansa sellaiset maat, joiden poika- tai tyttöjoukkue ei päässyt varsinaiseen turnaukseen. Näiden maiden kansallisten esikarsintojen voittajat pääsivät Suomessa Vierumäellä heinäkuussa 2011 järjestettyyn maailmankarsintaan, jossa kisapaikka oli tarjolla 15 pojalle ja tytölle. Itse kisoihin osallistui lopulta 16 poikaa ja 15 tyttöä.

Yksilötaitokilpailujen alkukilpailu järjestettiin  16. tammikuuta, ja 19. tammikuuta järjestettyyn loppukilpailuun selvisi kummankin sarjan kahdeksan parasta.

## Lähteet
Juankosken koulu

**Juankosken koulu** on Juankosken taajamassa Kuopiossa toimiva yläkoulu (luokka-asteet 7–9). Oppilaat tulevat Säyneisen, Juankosken, Muuruveden ja osin Kaavin alueiden alakouluista. Opetus tapahtuu Ruukinkoulu-rakennuksessa. Juankosken koulua kävi yhteensä 207 peruskoululaista vuonna 2016.

Rakennuksessa toimii myös Juankosken lukio.

Juankosken muita perusopetuksen kouluja ovat Juantehtaan koulu (luokka-asteet 0–6, oppilasmäärä 182 vuonna 2016) ja Muuruveden koulu (luokat 0–6, oppilaita 52).

## Lähteet
Smartpost

**Smartpost-palveluun** kuuluu verkosto Postin automaatteja kuluttajien asuintaloissa, työpaikoilla tai kauppapaikoilla, joihin voi vastaanottaa verkkokauppaostoksia, kauppakasseja tai esimerkiksi pestyt pyykit. Palveluita/tuotteita voi tilata Smartpost.fi-sivuston kautta. Palvelualustaan voivat liittyä kauppiaaksi yritykset, jotka haluavat myydä palveluja tai tuotteita koko Suomeen. Smartpostiin voi jättää myös valmiiksi maksettuja lähetyksiä.

Postin pakettiautomaattien kautta lähetettyjä paketteja voi maksaa myös maksukortilla. Ne sijaitsevat pääsääntöisesti kauppapaikoilla. Posti osti Virossa perustetun Smartpostin liiketoiminnan vuonna 2010 ja laajensi toiminnan Suomeen.

Lähetettävät paketit hinnoitellaan koon mukaan. Maksimipaino on 35 kg. 

Yhteensä automaatteja on Suomessa noin 2300 kpl (2021).

## Lähteet

## Aiheesta muualla
*smartpost.fi
Kiero

**Kiero** () on kylä Leningradin alueen Seuloskoin piirin Kuivaisin kunnassa. Se sijaitsee Lempaalanjärven ja Roikanjärven välisellä kannaksella kymmenen kilometriä Kuivaisista länteen. Asukkaita on vajaat 600 henkeä (vuonna 2010).

Kieron kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Myöhemmin Lempaalan seurakuntaan kuulunut inkeriläiskylä sijaitsi Lempaalanjärven itärannalla Roikanjoen suussa. Vuoden 1926 väestönlaskennan mukaan siellä asui 41 inkerinsuomalaista, 36 suomensuomalaista ja 18 venäläistä. Suomalaiset karkotettiin muualle Neuvostoliittoon 1930-luvun lopussa.

Nykyään Kierossa on suljettu varuskunta-alue. Sen ympärillä sijaitsee useita puutarhapalsta-alueita, joissa kesäaikaan asuu arviolta 450 ihmistä. Lähistöllä Käkisalmen tien varrella on *Lembolovskaja tverdynja* -niminen toisen maailmansodan muistomerkki.

## Lähteet
Farhan Akhtar

**Farhan Akhtar** (s. 9. tammikuuta 1974) on intialainen elokuvaohjaaja- ja tuottaja, käsikirjoittaja, näyttelijä ja televisiojuontaja. Hänen esikoisohjauksensa *[[Dil Chahta Hai]]* (2001) sai *[[National Film Award for Best Popular Film Providing Wholesome Entertainment]]* -palkinnon. Akhtar näytteli ensi kertaa elokuvassa *[[Rock On!!]]* (2008), joka sai parhaan hindinkielisen elokuvan -palkinnon.

## Filmografia
### Ohjaajana/käsikirjoittajana

### Tuottajana

### Näyttelijänä

## Lähteet

## Aiheesta muualla

*
Lappeela

**Lappeela** () on kylä Leningradin alueen Seuloskoin piirin Kuivaisin kunnassa. Se sijaitsee Pietarista pohjoiseen johtavan rautatien ja A120-maantien välissä puolitoista kilometriä Kuivaisista luoteeseen. Kylän keskellä on samanniminen pieni järvi. Vakituisia asukkaita on kolme (vuonna 2010).

Lempaalan luterilaiseen seurakuntaan kuuluneessa kylässä on asunut äyrämöisperäisten inkerinsuomalaisten lisäksi myös ortodoksisia inkerikkoja. Vuoden 1926 väestönlaskennan mukaan kylässä asui 60 inkerinsuomalaista ja 53 venäläistä. Suomalaiset karkotettiin muualle Neuvostoliittoon 1930-luvun lopussa. Nykyään kylää ympäröi Gruzinon puutarhapalsta-alue, jolla asuu kesäisin tuhansia pietarilaisia.

## Lähteet
Old Streetin asema

**Old Streetin asema** on rautatie- ja metroasema Islingtonissa Lontoon Cityn pohjoispuolella Yhdistyneessä kuningaskunnassa. Asema on kokonaan maanalainen ja sijaitsee Lontoon matkakortin maksualueella 1.

## Metro
Old Streetin metroasema on Lontoon metron Northern Linella Moorgaten ja Angelin asemien välillä. Asema on avattu alun perin osana City and South London Railwayta vuonna 1901.

## Rautatieasema
Old Streetin rautatieasema on First Capital Connectin liikennöimällä Northern City Line -rataosalla Moorgaten ja Essex Roadin asemien välillä. Northern City Linen laiturit on rakennettu vuonna 1904.


Tiedosto:Old Street Northern line northbound.JPG|Metron laiturialue
Tiedosto:Old Street Great Northern northbound.JPG|First Capital Connectin asemalaituri
Tiedosto:Old Street ticket office.jpg|Aseman lippuhalli


## Lähteet

## Aiheesta muualla
*Old Streetin asema National Railin sivuilla 
*Old Streetin asema Lontoon liikennelaitoksen sivuilla
Alf (täsmennyssivu)

**Alf** voi tarkoittaa näitä asioita:

* *[[Alf]]*, yhdysvaltalainen televisiosarja
* *[[Alf (sarjakuvalehti)|Alf]]*, sarjakuvalehti
* Alf, skandinaavisen mytologian keijukainen
* Alf, miehen nimi
* *Application Level Framing*, ALF, sovellustason kehystys
* Animal Liberation Front, ALF, Eläinten vapautusrintama
* Afar Liberation Front, ALF, afarien vapautusrintama
* Arab Liberation Front, ALF, Palestiinan vapautusjärjestöön (PLO) kuuluva pieni poliittinen ryhmä
Snellman-korkeakoulu

**Snellman-korkeakoulu** on Helsingin  Laajasalossa, Jollaksen osa-alueella  toimiva vapaan sivistystyön oppilaitos, jonka pääasiallinen tehtävä on kouluttaa luokanopettajia, erityisopettajia ja taideaineiden opettajia steinerkouluihin sekä varhaiskasvattajia ja erityiskasvattajia steinerpäiväkoteihin. Valtakunnallisena oppilaitoksena toimiva Snellman-korkeakoulu perustettiin vuonna 1980. Snellman-korkeakoulu -nimisen kansanopiston asema vakiinnutettiin "muuna vapaan sivistystyön oppilaitoksena" lakimuutoksella 2002.

Snellman-korkeakoulun aatteellinen lähtökohta pohjautuu kansallisfilosofi Johan Vilhelm Snellmanin kasvatusfilosofisiin käsityksiin ja itävaltalaisen Rudolf Steinerin antroposofiseen hengentieteeseen pohjautuvaan steinerpedagogiikkaan.

## Opetusfilosofia

J. V. Snellman arvosteli aikanaan yliopistoa jäykästä koulumaisuudesta. Teoreettisena viitekehyksenä ovat Snellmanin teokset *Persoonallisuuden aika* ja *Akateemisesta opiskelusta*. Tämä snellmanilainen ajatus ihmisen yksilöllisestä henkisestä kasvusta ja kehityksestä yhdistyy Snellman-korkeakoulussa Rudolf Steinerin filosofiaan. Snellman-korkeakoulu korostaa steinerilaisen ajattelun ihmiskäsityksen olevan aivan erityinen verrattuna muihin ajattelumalleihin. Ihminen nähdään fyysisenä, sielullisena ja henkisenä olentona, ja koko hänen tiedollisen sivistyksen tarpeensa nähdään laajana kokonaisuutena. Tiedollisen puolen lisäksi sivistyksen osaksi nähdään myös esteettisyys ja eettisyys. Käsitys tiedon muodostuksesta on laadullinen. Idea ei ole niinkään selittää jonkin olemassaoloa, vaan kuvailla sitä. Steiner itse romantikkona näki koko elämän yhtenä orgaanisena ykseytenä. Filosofia on keskeisesti siis fenomenologista ja pedagogisella tasolla pyrkii korostamaan värien, kokemusten, sävelten, musiikin, kielen, muotojen ja kaikkien maailman ilmiöiden merkitystä. Ideana on ihmisen kykyjen kokonaisvaltainen herättäminen henkisesti, fyysisesti ja psyykkisesti. Esteettisyyden osalta korostetaan elämyksellisyyttä eli taidetta (mm. goetheanistista kuvataidetta), laulua, musiikkia, Steinerin kehittelemää eurytmiaa eli liikuntataidetta ja luonnon tärkeyttä. Luonnon osuus korostuu biodynaamisen viljelyn ja luonnonhoidon kautta. Eettisyys taas yhdistyy sosiaalisiin taitoihin ja toimintaan. Yhtenä tällaisena sosiaalisena tavoitteena on egoismista siirtyminen empatiaan.

Steinerilainen pedagogia on kansainvälisesti tunnustettu ns. vaihtoehtopedagogia, kuten esimerkiksi montessori-, ja freinetpedagogiikat. Snellman-korkeakoulun voi nähdä myös taideyliopistona, ja sen ylioppilaskunta toimiikin taideyliopistojen ylioppilaskuntien yhteistyöjärjestössä ArsYOssa.

## Opiskelu

Snellman-korkeakoulun opintotarjonta jakautuu seuraavanlaisesti:
*Yleisopinnot (60 op.)
*Steinerpedagogiikan yleisopinnot (60 op.)
*Varhaiskasvattajaopinnot (240 op.)
*Luokanopettajaopinnot (280 op.)
*Erityispedagogiikan opinnot (60 op.)
*Kuvataiteiden opinnot (60–300 op.)
*Puhe- ja draamataiteen opinnot (240 op.)
*Eurytmian opinnot (240 op.)
*Laulun opinnot

## Lähteet
Idänkyläpöllönen

**Idänkyläpöllönen** (*Otus sunia*) on pöllöihin kuuluva lintu. Sitä tavataan Etelä-Aasiassa Bangladeshissa, Kambodžassa, Kiinassa, Intiassa, Indonesiassa, Japanissa, Etelä-Koreassa, Pohjois-Koreassa, Laosissa, Malesiassa, Myanmarissa, Nepalissa, Pakistanissa, Venäjällä, Singaporessa, Sri Lankassa, Taiwanssa, Taimaassa ja Vietnamissa. Sen elinpiiriä ovat kuivat lehtimetsät. Useimmiten ne havaitaan erikoisen ääntelynsä perusteella. Alaskassa on kirjattu kaksi pöllön esiintymistä.

Sen elinpiiriä ovat lauhkeat, subtrooppiset ja trooppiset pensaikot, boreaaliset metsät, ja sitä tavataan myös asutuilla alueilla kaupungeissa ja viljelyksillä ja puutarhoissa.

## Lähteet

## Aiheesta muualla
*
Sims-luokka

**Sims-luokka** oli Yhdysvaltain laivaston kahdentoista vuosina 1939-1940 valmistuneen hävittäjän muodostama alusluokka. Se oli Yhdysvaltain laivaston viimeinen ennen toiseen maailmansotaan liittymistä valmistunut hävittäjäluokka.

## Suunnittelu
Luokka oli viimeinen Yhdysvaltain laivaston hävittäjäluokka, jossa voimasiirto oli sijoitettu yhteen konehuoneeseen. Se oli myös ensimmäinen, jossa rungon pituutta kasvatettiin ja siten se oli suurempien ja nopeampien sodan aikaisten hävittäjäluokkien edelläkävijä.

Luokassa otettiin käyttöön Mark 37 -tulenjohtojärjestelmä, jonka Ford Mark 1 -tulenjohtolaskin oli sijoitettu aluksen uumeniin aiemmasta tulenjohtotorneihin sijoitetusta menetelmästä poiketen. Laskin takasi tehokkaan tulenjohdon sekä pinta- että ilmamaaleihin, koska lähes reaaliaikainen laskenta takasi osuman jo tulenavauksessa. Järjestelmä oli käytössä Yhdysvaltain laivaston aluksilla aina 1960-luvun lopulle.  

## Alukset

## Lähteet

*
*

### Viitteet
Kimmo Kuusela

**Kimmo Pellervo Kuusela** (s. 7. lokakuuta 1962 Forssa) on suomalainen seiväshyppääjä. Hän edusti aktiiviurallaan Tammelan Ryskettä vuoteen 1979 ja sen jälkeen Someron Esaa. Häntä valmensivat Pentti Kuusela, Ilpo Seppänen, Helge Haapakoski ja Aulis Kairento.

Kuusela sijoittui Stuttgartin EM-kilpailuissa 1986 viidenneksi ennätyksellään 555&nbsp;cm. Rooman MM-kilpailuissa 1987 hän jäi karsinnassa ilman tulosta. Hän edusti Suomea aikuisten maaotteluissa vuosina 1984–1987, ja voitti maaottelun seiväshyppykilpailun Santiago de Compostelassa 1984 ja Helsingissä 1986.

Kuusela voitti Suomen-mestaruuden 1986 ja 1987 sekä sai SM-pronssia 1984 ja 1985. Sisäratojen SM-kilpailuissa hän oli kolmas 1985. Halliennätyksensä 530 hän hyppäsi Somerolla tammikuussa 1985. 

## Lähteet
Michael Akasius Toppo

**Michael Akasius Toppo** (s. 8. toukokuuta 1955) on intialainen roomalaiskatolinen piispa. Hänet vihittiin papiksi Tezpurin hiippakuntaan 26. tammikuuta 1986 ja nimitettiin Tezpurin piispaksi 3. joulukuuta 2007. Piispaksi vihkiminen seurasi 2. maaliskuuta 2008. Pääkonsekraattorina toimi Pedro López Quintana, jota avustivat Thomas Menamparampil ja Robert Kerketta.

## Lähteet